29/04/2019 | Administración LocalMunicipal
A Capela
Bases contratación persoal laboral temporal a tempo parcial plan de integración laboral da Deputación Provincial da Coruña. Anualidade 2019

Ao abeiro do establecido no artigo 205 da Lei 2/2015, do 29 de abril de emprego público de Galicia en relación coa Base 3ª das aprobadas por Resolución da Alcaldía Nº 2019-0106, de data 24.04.2019, publícanse as mencionadas bases: O obxecto da presente convocatoria é a selección de persoal laboral temporal para a execución de diferentes obras públicas municipais e a prestación de servizos mínimos municipais, seguindo o establecido nas Bases do Programa de Integración Laboral aprobadas pola Deputación Provincial de A Coruña e publicadas no BOP número 26, de data 6 de febreiro de 2019, e que se concreta na contratación laboral temporal, a tempo parcial, dun condutor de maquinaria oficial 2ª (6 meses), e dous peóns (6 meses). As contratacións terán carácter laboral temporal de duración determinada, a tempo parcial, nas modalidades previstas nos apartados a) e b) do artigo 15 do Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores. As retribucións e demáis condicións laborais axustaranse á lexislación laboral vixente. A publicidade da convocatoria farase mediante anuncio no Boletín Oficial da Provincia de A Coruña, así como na web municipal www.concellodacapela.es e no taboleiro de anuncios do Concello de A CAPELA. Todos os anuncios sucesivos faranse na páxina web citada e no taboleiro de anuncios do Concello de A CAPELA. a. Ter a nacionalidade española, sen prexuízo do disposto a continuación. Os nacionais dos Estados membros da Unión Europea poderán acceder, como personal funcionario, en igualdade de condicións que os españois aos empregos públicos, con excepción de aqueles que directamente ou indirectamente impliquen unha participación no exercicio do poder público ou nas funcións que ten por obxecto a salvagarda dos intereses do Estado ou das Administracións Públicas. Estas previsións serán aplicables, calquera que sexa a súa nacionalidade, ao cónxuxe dos españois ou dos nacionais de outros Estados membros da Unión Europea, sempre que non estén separados de dereito e aos seus descendentes e aos do seu cónxuxe que non estén separados de dereito, sexan menores de vinte e un anos ou maiores de dita idade dependentes. Estenderase igualmente ás persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores. Os estranxeiros aos que se refire o apartado anterior e con residencia legal en España poderán acceder como persoal laboral, en igualdad de condicións que os españois. b. Poseer a capacidade funcional para o desenvolvemento das tarefas. c. Ter cumplidos dezáseis anos e non exceder, de ser o caso da idade máxima de xubilación forzosa, coas particularidades que se establece na base seguinte. d. Non estar separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios, ou para exercer funcións similares ás que desempeñaban no caso de persoal laboral no que fora separado ou inhabilitado. No caso de ser nacional de outro Estado, non atoparse inhabilitado ou en situación equivalente nin que fora sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e. Xustificación de estar en situación de desemprego. f. Xustificación de estar nalgunha das situacións que se relación no apartado seguinte. Todos os requisitos anteriores deberán terse no momento de finalizar o prazo de presentación de solicitudes. De conformidade co previsto na Base 2 do Programa de Integración Laboral aprobado pola Deputación Provincial de A Coruña, os destinarios e posibles aspirantes deberán estar incluidos en algunha das situacións de exclusión laboral seguintes: a) Mulleres, ao ter un diferencial de índice de paro rexistrado sensiblemente superior ao dos homes. b) Maiores de 45 anos. c) Persoas desempregadas de longa duración. Aos efectos deste programa Terán esta consideración aquelas persoas que leven un mínimo de dous anos como demandantes de emprego. d) Persoas con discapacidade: aquelas persoas que teña recoñecida pola administración competente, unha discapacidade nun grao igual ou superior ao 33%. A acreditación da discapacidade será comprobada polos Concellos no proceso de selección das persoas a contratar. e) Persoas en situación de drogodependencia. f) Persoas que vivan nun fogar onde ningunha teña emprego. g) Persoas en fogar monoparental/monomarental h) Persoas con problemas para encontrar emprego polo idioma ou cuestións socioculturais. i) Persoas vítimas de violencia de xénero j) Persoas sen fogar. Todas a persoas a contratar deberán estar en situación de desemprego, na data de inicio do proceso selectivo, circunstancia que se deberá acreditar no momento da solicitude e antes da súa contratación laboral. Os aspirantes que desexen tomar parte nas probas selectivas deberán facelo constar en instancia dirixida ao Sr. Alcalde, segundo o modelo que se prevé no anexo I, no Rexistro de Entrada do Concello de A CAPELA. O prazo de presentación de instancias será de 5 días naturais contados desde o día seguinte ao da publicación do anuncio no Boletín Oficial da Provincia de A Coruña. No caso de presentaren a solicitude nun lugar distinto do Rexistro do Concello de A CAPELA, deberán os/as interesadas/os remitir por fax unha copia da instancia ao número 981 459371 ou ben ao enderezo electrónico correo@acapela. es nas vintecatro horas seguintes ao día da súa presentación e sempre que sexa dentro do prazo de presentación de instancias. Sen a concorrencia de ámbolos requisitos non será admitida a solicitude. Á instancia unirase, inexcusablemente a documentación acreditativa da situación de exclusión: 1) Fotocopia DNI 2) 3) Documentación acreditativa orixinal ou fotocopia debidamente compulsada dos cursos de formación que se acheguen para a súa valoración.4) Declaración xurada de cumplir cos requisitos desta convocatoria. FASE DE CONCURSO: Consistirá na valoración dos méritos alegados segundo o seguinte baremo: A. FORMACIÓN 1. Pola participación en programas de capacitación, formación e integración no mundo laboral, organizados ou financiados polas administracións públicas, e con acabado favorable: valorarase de 1 a 1,50 puntos, tendo en conta o número de horas e o contido do propio programa en relación ás tarefas a desenvolver no posto ofertado.2. Por cada curso directamente relacionado coas funcións propias do traballo a desenvolver ou declarado de interese pola Administración, realizados por calquera organismo oficialmente homologado: 0,20 puntos por cada 20 horas formativas. Aqueles cursos que non acrediten unha duración mínima de 20 horas descartaranse da puntuación. A puntuación máxima que se pode acadar neste apartado de formación é de 2 puntos. O tribunal non poderá estimar o non alegado nin probado polos aspirantes. B. CARNÉS No caso de estar en posesión de carné de conducir tipo B con 1,00 puntos. C. PROBA TEÓRICA Consistirá en contestar por escrito 20 preguntas tipo test nun tempo máximo de 45 minutos propostas polo tribunal referentes ao coñecemento do Concello da Capela, os seus servizos e infraestruturas, así como as tarefas propias dos cometidos dos postos de traballo obxecto de selección. Valorarase cada pregunta acertada con 0,20 puntos (máxima puntuación 4 puntos) D. PROBA PRÁCTICA Realizarase una proba práctica para avaliar as aptitudes de cada un dos aspirantes e para cada unha das categorías laborais a contratar. Valorarase ata un máximo de 3 puntos. PRESIDENTE. D. Antonio López Vila, Secretario – Interventor do Concello de Cabanas. SECRETARIO. D. José Antonio Meizoso Paz, Secretario- Interventor do Concello da Capela. VOGAIS: D. Edgar Antonio Lajara Olombrada, funcionario do Concello. D. Regulo Fruniz Chene, persoal laboral do Concello. D. Gregorio Joaquin Testa Pratcorona, persoal laboral do Concello Para a válida actuación do Tribunal será precisa a presenza da maioría dos seus membros. O Tribunal está facultado para interpretar as presentes bases, resolver as dúbidas que se presenten e tomar os acordos necesarios para a boa marcha das probas, en todo o non previsto nas mesmas. Os membros do tribunal, poderán acudir á incorporación dos asesores ou especialistas que estimen oportuno para un mellor desenvolvemento das fases de concurso e da entrevista. Os candidatos seleccionados serán os que obteñan a maior puntuación, sumadas a fase de concurso e a da proba teórica e práctica. Cos candidatos que non obtiveron praza elaborarase unha bolsa de traballo que estará formada polos outros aspirantes que non obtiveron praza, ordeadas de maior a menor puntuación. Esta lista de agarda servirá para substitucións ou baixas que se produzan durante a vixencia deste Programa de Integración Laboral, anualidade 2019. Rematada a selección, o Tribunal publicará no Taboleiro de anuncios do Concello a relación de aspirantes pola orde de puntuación obtida por cada un deles, seleccionándose aos aspirantes que alcancen maior puntuación. Os aspirantes seleccionados, previamente á súa contratación, e no prazo de tres días naturais desde a súa proposta de nomeamento, deberán xustificar documentalmente os requisitos sinalados nos apartados b), d) e e) da base cuarta, mediante a presentación da seguinte documentación: a) Certificado médico de non padecer enfermidade ou defecto físico que impida o normal desenvolvemento das tarefas correspondentes. b) Declaración xurada de non ter sido separado mediante expediente disciplinario do servizo do Estado, Comunidades Autónomas e Entidades Locais, nin atoparse inhabilitado para o exercicio das funcións públicas. c) Xustificación de estar en situación de desemprego, coa presentación da tarxeta de demandante de emprego. Os contratos formalizaránse por escrito cos aspirantes seleccionados. Mentres non se formalicen os contratos, os aspirantes propostos non terán dereito a percepción de cantidade económica algunha. No non previsto nas presentes bases, será de aplicación o Texto Refundido do Estatuto dos Traballadores e demais lexislación complementaria que resulte de aplicación. A presente convocatoria e todos os actos administrativos que dela se deriven estarán suxeitos á Lei 39/2015 do 1 de outubro do Procedemento administrativo común das administración públicas e en todo ó referente á contratación estarase ao disposto na lexislación laboral vixente. De acordo co disposto na Lei Orgánica 15/1999, de 13 de decembro, de Protección de Datos de Carácter Persoal, os datos de carácter persoal que se faciliten para a participación no presente proceso de selección de persoal, incorporaránse nun ou varios ficheiros, cuxo responsable é o Concello de A CAPELA, con sede en As Neves, 46 A 15613 – A CAPELA, onde poderá exercitar en todo momento os dereitos de acceso, rectificación, cancelación, e no seu caso, o de oposición, dirixindo á Secretaría solicitude asinadas por escrito xunto cunha fotocopia do DNI. Mediante a participación no referido proceso, os titulares consinten o tratamento dos seus datos persoais coa finalidade de levar a cabo a selección de persoal, o rexistro de solicitudes de candidatos, a calificación de probas e avaliación dos candidatos, así como a provisión de postos e confección do banco de datos ou lista de espera. Asimesmo, os participantes prestan o seu consentimento para que os seus datos persoais sexan comunicados mediante a súa exposición no taboleiro de anuncios deste Concello aos efectos de dar a publicidade esixida ao procedemento de contratación, aos representantes dos traballadores, así como aquelas cesións autorizadas nunha norma con rango de Lei. A persoa que asina abaixo solicita ser admitida no proceso de selección de persoal laboral temporal a tempo parcial para o posto de: Condutor de maquinaria, oficial 2ª  Peón  DECLARANDO que son certos os datos consignados nela, e que reúne as condicións esixidas para o ingreso como persoal laboral temporal do Concello de A CAPELA. Achégase a documentación relativa á fase de concurso (orixinais ou copias compulsadas), así como unha fotocopia do DNI. DATOS PERSOAIS _______________________________________________________________________________________________________ DNI: PRIMEIRO APELIDO: SEGUNDO APELIDO: NOME: TELÉFONO DE CONTACTO CON PREFIXO/TELÉFONO MÓBIL: ENDEREZO: CÓDIGO POSTAL: Solicita tomar parte na selección en réxime laboral temporal, a tempo parcial, segundo o establecido nas propias bases que rexerán nesta convocatoria. Estou encadrado dentro do seguinte colectivo (algún dos previstos na Base V. Destinatarios) ………………………………………………………………….………………………………………………………………………………………….………………………………………………………………… A CAPELA,. de _____________________ de 2019. (SINATURA) A instancia acompáñase de (sinalar cun X según proceda): - Copia compulsada do DNI. - Copia compulsada do carné de conducir. - Documentación acreditativa orixinal ou fotocopia debidamente compulsada da experiencia laboral, onde apareza claramente reflexada a data do inicio e do remate da contratación, así coma a categoría profesional (informe da vida laboral e copia dos contratos de traballo). - Documentación acreditativa orixinal ou fotocopia debidamente compulsada da formación aportada polo aspirante. - Xustificación de estar en situación de desemprego - Xustificación da condición de destinatario da Base V. - Declaración xurada de cumplir cos requisitos desta convocatoria. De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o Concello da Capela, con enderezo en As Neves, 46 A, 15613 –A Capela; correo@acapela. es.1. FINALIDADE DO TRATAMENTO: Os datos serán empregados para prestarlle o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. PRAZO DE CONSERVACIÓN: Os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo.2. LEXITIMACIÓN: Este tratamento de datos persoais está lexitimado polo consentimento que nos outorga a realizar a solicitude de prestación do servizo.3. DESTINATARIOS DE CESIÓNS: O Concello da Capela non cederá os seus datos de carácter persoal.4. DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O Concello da Capela dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade A CAPELA, 24 de abril de 2019 O Alcalde, Manuel Meizoso López Asinado dixitalmente